
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3134 

21 Νοεμβρίου 2014 


ΑΠΟΦΑΣΕΙ Σ 

Αριθμ. 33692/2202 

Καθορισμός διαδικασίας και τεχνικών απαιτήσεων για 
την έγκριση κυκλοφορίας μεμονωμένων οχημάτων 
ιδιαίτερης κατασκευής. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπ’ όψη: 

1. Τις διατάξεις: 

α) του άρθρου 1 παρ. Ια του ν.δ. 570/1970 (ΦΕΚ Α'125) 
όπως ισχύει, 

β)του άρθρου 84 παρ.2 του Κώδικα Οδικής Κυκλο¬ 
φορίας που κυρώθηκε με το ν. 2696/1999 (ΦΕΚ Α' 57), 

γ) του άρθρου 90 του «Κώδικα νομοθεσίας για την 
Κυβέρνηση και κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98), 

δ) του Π.Δ. 109/2014 (Α'263) «Οργανισμός του Υπουρ¬ 
γείου Υποδομών, Μεταφορών και Δικτύων», 

ε) του Π.Δ. 85/2012 (ΦΕΚ Α' 141) «Ίδρυση και μετονομα- 
σία Υπουργείων, μεταφορά και κατάργηση υπηρεσιών», 
όπως τροποποιήθηκε με το άρθρο 1 του π.δ. 118/2013 
(ΦΕΚ Α' 152), 

στ) της υπ’ αριθμ. 2821/23-10-2014 (ΦΕΚ Β' 2893/ 
29-10-2014) κοινής απόφασης του Πρωθυπουργού και 
του Υπουργού Υποδομών, Μεταφορών και Δικτύων 
«Καθορισμός αρμοδιοτήτων Υφυπουργού Υποδομών, 
Μεταφορών και Δικτύων Μιχαήλ Παπαδόπουλου». 

2. Την ανάγκη καθορισμού διατάξεων που θα ρυθμί¬ 
ζουν την έγκριση και θέση σε κυκλοφορία ορισμένων 
διασκευασμένων οχημάτων που δεν καλύπτονται από 
το ισχύον νομοθετικό πλαίσιο. 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Πεδίο εφαρμογής 

α) Σκοπός της παρούσας απόφασης είναι ο καθορι¬ 
σμός της διαδικασίας για την έγκριση μεμονωμένων 
οχημάτων ιδιαίτερης κατασκευής (ΜΟΙΚ) όπως αυτά 
ορίζονται στο άρθρο 2. 

β) Η παρούσα απόφαση εφαρμόζεται στα οχήματα 
κατηγορίας ΜΙ και Ν1 όπως ορίζονται στο παράρτη¬ 


μα II της κοινής υπουργικής απόφασης 29949/1841/09 
συμπεριλαμβανομένων και των οχημάτων ειδικής χρή¬ 
σης, της ίδια κατηγορίας, όπως ορίζονται στο παράρ¬ 
τημα II της κοινής υπουργικής απόφασης 29949/1841/09 
(Β' 2112), με την προϋπόθεση ότι η Διεύθυνση Τεχνολο¬ 
γίας Οχημάτων του Υπουργείου Υποδομών, Μεταφορών 
και Δικτύων είναι αρμόδια για την έγκριση τύπου τους. 

γ) Ο αριθμός μονάδων οχήματος της ίδιας «οικογέ¬ 
νειας τύπου» οχήματος, όπως αυτή ορίζεται στο άρθρο 
2 της παρούσης, που επιτρέπεται να λαμβάνουν άδεια 
κυκλοφορίας, να πωλούνται ή να τίθενται σε κυκλοφο¬ 
ρία ετησίως στην Ευρωπαϊκή'Ενωση δεν υπερβαίνει τις 
οριζόμενες από την παράγραφο Α2 του Παραρτήματος 
XII της κοινής υπουργικής απόφασης 29949/1841/09 μο¬ 
νάδες για την κατηγορία του οχήματος. 

Άρθρο 2 
Ορισμοί 

α) Ως μεμονωμένο όχημα ιδιαίτερης κατασκευής 
(ΜΟΙΚ) ορίζεται: 

αα) «Ανακατασκευασμένο όχημα»: Μεταχειρισμένο 
όχημα που έχει υποστεί ουσιώδεις μετατροπές και 
αλλαγές των κυρίων χαρακτηριστικών, οι οποίες δεν 
συμπεριλαμβάνονται στις επιτρεπόμενες από τις ισχύ- 
ουσες διατάξεις αλλαγές κυρίων χαρακτηριστικών, αλλά 
διατηρεί την ταυτότητα του αρχικού οχήματος. 

ββ) «Όχημα μεταχειρισμένων εξαρτημάτων»: Όχημα 
που έχει κατασκευαστεί εν μέρει με τη χρήση κατα¬ 
σκευαστικών στοιχείων, στοιχείων και εξαρτημάτων 
από μεταχειρισμένα οχήματα, και δεν υπάγεται στην 
κατηγορία των ανακατασκευασμένων οχημάτων. 

β) «Εγκριτική αρχή»: η Διεύθυνση Τεχνολογίας οχη¬ 
μάτων του Υπουργείου Υποδομών, Μεταφορών και Δι¬ 
κτύων, η οποία είναι αρμόδια για όλα τα θέματα που 
αφορούν στην έγκριση οχημάτων, κατασκευαστικών 
στοιχείων και χωριστών τεχνικών μονάδων, καθώς και 
για τον καθορισμό των τεχνικών προδιαγραφών αυτών. 

γ) «Φορέας ελέγχου»: οργανισμός ή φορέας ο οποί¬ 
ος ορίζεται από την εγκριτική αρχή ως εργαστήριο 
δοκιμών ή επιθεωρήσεων εξ ονόματος της. Η αρμόδια 
Υπηρεσία του Υπουργείου Υποδομών, Μεταφορών και 
Δικτύων μπορεί να εκτελεί η ίδια τα καθήκοντα αυτά. 

δ) «Εναλλακτικές απαιτήσεις ΜΟΙΚ»: διοικητικές δια¬ 
τάξεις και τεχνικές απαιτήσεις που αποσκοπούν στην 
εξασφάλιση επιπέδου οδικής ασφάλειας και περιβαλ- 

λοντικής προστασίας όσο το δυνατό ισοδύναμο προς 
το επίπεδο που παρέχεται από τις ισχύουσες διατάξεις. 

ε) «Οικογένεια τύπου οχήματος»: οχήματα του ίδιου 
τύπου οχήματος και της ίδιας παραλλαγής κατά την 
έννοια του άρθρου 2 και του μέρους Β του παραρτήμα¬ 
τος II της κοινής υπουργικής απόφασης 29949/1841/2009. 

στ) «Κατασκευαστής»: ο διενεργών την μετατροπή ή 
κατασκευή αντίστοιχα των αναφερομένων στην παρ. 
α ΜΟΙΚ. 


Άρθρο 3 
Φορείς ελέγχου 

α) Για τον ορισμό των φορέων ελέγχου εφαρμόζε¬ 
ται το άρθρο 37 της κοινής υπουργικής απόφασης 
29949/1841/09 και ανακοινώνεται δημόσια πρόσκληση 
εκδήλωσης ενδιαφέροντος για τον σκοπό αυτό. 

β) Ο ορισμός γίνεται με απόφαση του Υπουργού Υπο¬ 
δομών, Μεταφορών και Δικτύων, κατόπιν εισήγησης της 
Διεύθυνσης Τεχνολογίας Οχημάτων, μετά από αξιο¬ 
λόγηση σύμφωνα με την παράγραφο δ του παρόντος 
άρθρου που διενεργείται από ομάδα αξιολόγησης που 
ορίζεται από τη Διεύθυνση Τεχνολογίας Οχημάτων για 
το σκοπό αυτό. 

γ) Οι φορείς ελέγχου έχουν τις αρμοδιότητες, τις προ¬ 
ϋποθέσεις και τις υποχρεώσεις που προκύπτουν από την 
29949/1841/09 κοινή υπουργική απόφαση και την πρό¬ 
σκληση εκδήλωσης ενδιαφέροντος επί της οποίας έγινε 
ο ορισμός τους και πρέπει να διαθέτει διαπίστευση: 

αα) Σύμφωνα με το ΕΝ Ι30/ΙΕ0 17020 με πεδίο δια¬ 
πίστευσης τη χορήγηση έγκρισης τύπου ΕΚ ή εθνικής 
μεμονωμένης σύμφωνα με τη 2007/46/ΕΚ για την ίδια 
κατηγορία οχήματος ή 

ββ) Σύμφωνα με το ΕΝ Ι3Ο/ΙΕ0 17025 με πεδίο διαπί¬ 
στευσης τις δοκιμές για την χορήγηση έγκρισης τύπου 
ΕΚ ή εθνικής μεμονωμένης σύμφωνα με τη 2007/46/ΕΚ 
για την ίδια κατηγορία οχήματος ή 

γγ) Σύμφωνα με το ΕΝ 130/ΙΕΟ 17020 με πεδίο δια¬ 
πίστευσης τις εναλλακτικές απαιτήσεις της παρούσας 
για έγκριση ΜΟΙΚ. 

δ) Η αξιολόγηση των φορέων ελέγχου πραγματοποι¬ 
είται σύμφωνα με το άρθρο 38 της 29949/1841/09 κοινής 
υπουργικής απόφασης. Εντός χρονικού διαστήματος 
3 ετών από την ημερομηνία της αρχικής αξιολόγησης 
διενεργείται νέα αξιολόγηση. 

Άρθρο 4 

Εναλλακτικές απαιτήσεις ΜΟΙΚ 

Η ανακοίνωση των εναλλακτικών απαιτήσεων για την 
έγκριση ΜΟΙΚ πραγματοποιείται με την έκδοση της πρό¬ 
σκληση εκδήλωσης ενδιαφέροντος του άρθρου 3. Οι εναλ¬ 
λακτικές απαιτήσεις συμπληρώνονται ή τροποποιούνται 
από την Εγκριτική Αρχή, αναρτώνται στην ιστοσελίδα του 
Υπουργείου Υποδομών, Μεταφορών και Δικτύων και κοινο¬ 
ποιούνται στους φορείς ελέγχου που έχουν οριστεί. 

Άρθρο 5 

Διαδικασία Έγκρισης ΜΟΙΚ 

α) Ο κατασκευαστής του οχήματος ή άλλο πρόσωπο 
που ενεργεί εξ ονόματος του καταθέτει στο φορέα 
ελέγχου που διαθέτει τη σχετική επάρκεια: 

αα) Αίτηση 

ββ) Δελτίο πληροφοριών του παραρτήματος 1 του 
άρθρου 8 της παρούσης. 


γγ) Επικυρωμένο αντίγραφο της άδειας λειτουργίας 
από την αρμόδια Δ/νση Βιομηχανίας της Περιφέρειας 
της μονάδας κατασκευής και των μονάδων συναρμο¬ 
λόγησης (εφόσον υπάρχουν μονάδες συναρμολόγησης) 
στην οποία να φαίνεται ότι το πεδίο δραστηριότητάς 
της περιλαμβάνει τα κατασκευαζόμενα οχήματα. Στην 
περίπτωση που ο κατασκευαστής απαλλάσσεται από 
την υποχρέωση κατοχής άδειας λειτουργίας, προσκο¬ 
μίζεται σχετική βεβαίωση από την αρμόδια Δ/νση Βιο¬ 
μηχανίας της Περιφέρειας. 

δδ) Πρόσφατη (έως ενός έτους) βεβαίωση από την 
αρχή έκδοσης της άδειας λειτουργίας ότι αυτή δεν 
έχει μεταβληθεί ή ανακληθεί. Η παρούσα βεβαίωση δεν 
απαιτείται εφόσον η άδεια λειτουργίας έχει εκδοθεί 
εντός των προηγούμενων 12 μηνών από την αίτηση, 
β) ο φορέας ελέγχου: 

αα) Προβαίνει σε έλεγχο πληρότητας των δικαιολο- 
γητικών. 

ββ) Προβαίνει σε έλεγχο εκπλήρωσης των εναλλακτι¬ 
κών απαιτήσεων για μεμονωμένα οχήματα ιδιαίτερης 
κατασκευής, με τις απαιτούμενες δοκιμές και επιθεω¬ 
ρήσεις. 

γγ) Υποβάλλει στην εγκριτική αρχή τεχνικό φάκελο 
που περιλαμβάνει: 

ααα) τα προσκομισθέντα από τον κατασκευαστή δι- 
καιολογητικά 

βββ) πρακτικό επιθεώρησης / ελέγχου σύμφωνα με τα 
προβλεπόμενα στο παράρτημα 2 του άρθρου 8 
γγγ) έντυπο για συμπλήρωση στοιχείων αδείας κυ¬ 
κλοφορίας σύμφωνα με το παράρτημα X της υπουργι¬ 
κής απόφασης 5299/406/2012 (Β' 2840/23-10-2012) όπως 
τροποποιήθηκε με την 20242/1336/14 (Β'1337/27-5-2014) 
δδ) διατηρεί στο αρχείο του φάκελο που περιλαμβάνει 
αντίγραφο του υποβαλλόμενου στην εγκριτική αρχή 
φακέλου, καθώς επίσης και τα έντυπα που σχετίζονται 
με μετρήσεις-δοκιμές και καταγραφές από τις οποίες 
τεκμαίρεται η διενέργεια του συνόλου της επιθεώρησης, 
γ) Η εγκριτική αρχή: 

αα) ελέγχει τα υποβαλλόμενα από το φορέα ελέγχου 
δικαιολογητικά 

ββ) ζητά επιπλέον τεκμηρίωση ή παροχή διευκρινίσεων 
εφόσον το κρίνει απαραίτητο 
γγ) εκδίδει έγκριση μεμονωμένου οχήματος ιδιαίτερης 
κατασκευής, εφόσον πληρούνται όλοι οι όροι και προ¬ 
ϋποθέσεις που ορίζονται από τις ισχύουσες διατάξεις. 

Άρθρο 6 

Οδηγία αντιρρυπαντικής τεχνολογίας 

α) Η πιστοποίηση της Οδηγίας αντιρρυπαντικής τε¬ 
χνολογίας για τα ΜΟΙΚ, πραγματοποιείται από την αρ¬ 
μόδια τελωνειακή αρχή σύμφωνα με τη κοινή υπουργική 
απόφαση 5015968/2915/09 (Β' 798). 

β) Η αντιστοίχιση με οδηγία αντιρρυπαντικής τεχνο¬ 
λογίας γίνεται με σχετική αναγραφή στην έγκριση ΜΟΙΚ 
μετά από εισήγηση του φορέα ελέγχου. 

γ) Η εισήγηση του φορέα ελέγχου για την αντιστοίχιση 
με οδηγία αντιρρυπαντικής τεχνολογίας πραγματοποιείται 
μετά τη διενέργεια των προβλεπομένων από τις εναλλακτι¬ 
κές απαιτήσεις σχετικών επιθεωρήσεων /ελέγχων, εφόσον 
κατατεθεί από τον κατασκευαστή του ΜΟΙΚ: 

αα) Πιστοποιητικό καυσαερίων ή φύλλο δοκιμών για 
το ΜΟΙΚ από αναγνωρισμένο εργαστήριο σύμφωνα με 
οδηγία ή κανονισμό της ΕΕ ή 

ββ) Πιστοποιητικό καυσαερίων σύμφωνα με οδηγία ή 
κανονισμό της ΕΕ οχήματος με το συγκεκριμένο τύπο 
κινητήρα με τις παρακάτω προϋποθέσεις. 

ααα) Πληρούνται οι όροι και οι προϋποθέσεις της 
παραγράφου 3.1. του Παραρτήματος I του κανονισμού 
ΕΚ 692/2008 περί επέκτασης ισχύος πιστοποιητικού και 
βββ) Ικανοποιούνται οι ειδικότερες προϋποθέσεις που 
τίθενται στις εναλλακτικές απαιτήσεις. 

δ) Η αντιστοίχιση με οδηγία εκπομπών καυσαερίων 
η οποία είναι υποχρεωτική για την έγκριση τύπου σύμ¬ 
φωνα με την οδηγία 2007/46/ΕΚ ή σε νεώτερη αυτής, 
γίνεται μόνο σύμφωνα με το εδάφιο αα της παραγρά¬ 
φου γ του παρόντος άρθρου. 

Αρθρο 7 

Ταξινόμηση ΜΟΙΚ 

α) Η ταξινόμηση των «οχημάτων μεταχειρισμένων 
εξαρτημάτων» πραγματοποιείται με τις προϋποθέσεις, 
τα δικαιολογητικά και τη διαδικασία που ακολουθείται, 
σύμφωνα με τις ισχύουσες διατάξεις για τα καινούργια 
οχήματα. Στο πεδίο παρατηρήσεις της άδειας κυκλο¬ 
φορίας αναγράφεται η παρατήρηση «ΜΟΙΚ-Όχημα με¬ 
ταχειρισμένων εξαρτημάτων». 


β) Η ταξινόμηση των «ανακατασκευασμένων οχημά¬ 
των» πραγματοποιείται με τις προϋποθέσεις, τα δικαιο- 
λογητικά και τη διαδικασία που ακολουθείται, σύμφωνα 
με τις ισχύουσες διατάξεις για τα μεταχειρισμένα οχή¬ 
ματα. Τα πεδία «ϋ.1. ΜΑΡΚΑ», «5. ΚΩΔΙΚΟΣ ΕΡΓΟΣΤΑΣΙ¬ 
ΟΥ» και «Ω.3. ΕΜΠΟΡΙΚΗ ΟΝΟΜΑΣΙΑ» συμπληρώνονται 
ανάλογα με τα στοιχεία του κατασκευαστή της δεύτε¬ 
ρης φάσης (ανακατασκευής). Στο πεδίο παρατηρήσεις 
της άδειας κυκλοφορίας αναγράφεται η παρατήρηση 
«ΜΟΙΚ-Ανακατασκευασμένο όχημα (όνομα αρχικού κα¬ 
τασκευαστή)». 

Αρθρο 8 
ΠΑΡΑΡΤΗΜΑΤΑ 

Ενσωματώνονται στην παρούσα τα Παραρτήματα 1 
και 2, τα οποία αποτελούν αναπόσπαστο μέρος της 
παρούσης. 

Παράρτημα 1: Δελτίο πληροφοριών 
Παράρτημα 2: Υπόδειγμα και Γενικές απαιτήσεις για 
τη μορφή του Πρακτικού Επιθεώρησης / Ελέγχου 

ΠΑΡΑΡΤΗΜΑ 1 

Δελτίο πληροφοριών για έκδοση έγκρισης ΜΟΙΚ 
Γενικά κατασκευαστικά χαρακτηριστικά 

(Συμπληρώνεται από τον ενδιαφερόμενο και θεωρείται από το φορέα ελέγχου) 

Γενικά 

1 Μάρκα (εμπορική επωνυμία κατασκευαστή):. 

2. Τύπος . 

2.1 Παραλλαγή. 

3. Εμπορική ονομασία:. 

4. Εταιρική επωνυμία και διεύθυνση του κατασκευαστή:. 

5. Αριθμός αναγνώρισης:. 

5.1 Θέση και τρόπος τοποθέτησης των προβλεπόμενων από το νόμο πινακίδων και θέση 

του αναγνωριστικού αριθμού του οχήματος:. 

6. Αριθμός αξόνων:. και τροχών:. 

7. Διευθυντήριοι άξονες (αριθμός, θέση):. 

8. Κινητήριοι άξονες (αριθμός, θέση, ζεύξη):. 


Κύριες διαστάσεις 

9. Μεταξόνιο :.τηπι 

9.1 Μετατρόχιο :.τητη 

10. Μήκος:.τητη 

11. Πλάτος:.τητη 

12. Ύψος:.τητη 


13. Μήκος επιφάνειας φόρτωσης:.τητη 

14. Οπίσθια προεξοχή:. ιτιτη 


Μάζες 

Ι<9 

λ9, 

Ι<9 

. Ι<9 


15. Μάζα του οχήματος σε θέση λειτουργίας:. 

15.1. Κατανομή της ανωτέρω μάζας μεταξύ των αξόνων: 1.Ι<9, 2. 

16. Τεχνικώς αποδεκτές μέγιστες μάζες 

16.1. Τεχνικώς αποδεκτή μέγιστη μάζα έμφορτου οχήματος:. 

16.2. Τεχνικώς αποδεκτή μάζα σε κάθε άξονα: 1:.Ι< 9 , 2:.Ι<9, 

16.3. Τεχνικώς αποδεκτή μέγιστη μάζα του συνδυασμού:. 




























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


36827 


16.4 Μέγιστη αποδεκτή μάζα φορτίου, για την ταξινόμηση / κυκλοφορία, σε κάθε άξονα: 

1.ί<9 2.Ι<9 

17. Τεχνικώς αποδεκτή μέγιοτη μάζα έλξης σε περίπτωση: 


17.1. Ρυμουλκουμένου χωρίς πέδηση:.Ι <9 

17.2. Ρυμουλκουμένου με πέδηση:.Ικς 


Συγκρότημα κινητήρα 

18. Κατασκευαστής του κινητήρα:. 

18.1 Κωδικός κινητήρα όπως αναγράφεται επί του κινητήρα:. 

18.2 Θέση του κινητήρα: :.:.: 

19. Αρχή λειτουργίας:. 

20. Αμιγώς ηλεκτρικό: ναι/όχι 

21. Αριθμός και διάταξη κυλίνδρων:. 

22. Κυβισμός κινητήρα:.επί 3 

23. Καύσιμο: Πετρέλαιο / βενζίνη 

24. Μέγιστη καθαρή ισχύς :. 1<νν σε. γπιπ 1 ή 

μέγιστη συνεχής ονομαστική ισχύς (ηλεκτροκινητήρας):.Ι<\Λ/ 

Σύστημα μετάδοσης 

25. Κιβώτιο ταχυτήτων (τύπος):. 

25.1 Σχέσεις μετάδοσης 

26. Ανώτατη ταχύτητα σχεδίου οχήματος:. 

Άξονες και ανάρτηση 

27. Μετατρόχιο: 1. πίπί 2.γπγπ 

28. Κατευθυντήριος άξονας ή άξονες με πνευματική ανάρτηση ή ισοδύναμη διάταξη: ναι 

/ όχι 

29. Συνδυασμός ελαστικού / τροχού:. 


Πέδηση 

30, Συνδέσεις μηχανικού / ηλεκτρικού / πνευματικού / υδραυλικού συστήματος πέδησης 
ρυμουλκούμενου 

31. Πίεση στη γραμμή τροφοδοσίας συστήματος πέδησης ρυμουλκούμενου:.βατ 

Αμάξωμα 

32. Κωδικός για αμάξωμα :. 

33. Χρώμα οχήματος :. 

34. Αριθμός και διάταξη θυρών:. 

35. Αριθμός καθισμάτων (συμπεριλαμβανομένου του οδηγού) :. 

36. Αριθμός προσβάσιμων θέσεων χρήστη αναπηρικού αμαξιδίου:. 

Περιβαλλοντικές επιδόσεις 

37. Ηχοστάθμη 

Εν στάσει:.άΒ(Α) σε στροφές κινητήρα:.ιτιίη 

Εν κινήσει:.άΒ(Α) 

38. Επίπεδο εκπομπών εξάτμισης : θυτο. , . . 

Άλλη νομοθεσία:. 

39. Εκπομπές εξάτμισης : 

Αριθμός της βασικής κανονιστικής πράξης και της τελευταίας τροποποιητικής 
κανονιστικής πράξης που ισχύει:. 

1.1. διαδικασία δοκιμής: Τύπος I ή Ε50 (*) 

ΟΟ:.Η <3:.Ν0 Χ :.ΗΟ + Ν0 Χ :. 

Σωματίδια:. 

Θολερότητα καπνού (ΕΙ_Ρ):. (γπ _1 ) 

1.2. διαδικασία δοκιμής: Τύπος I (Ευτο 5 ή 6) 

00:.ΤΗ(2:.ΝΜΗ(2:.Ν0 Χ :. 

ΤΗΟ + Ν0 Χ : . . . . Σωματίδια (μάζα): .... Μόρια (αριθμός): .... 

2. διαδικασία δοκιμής: ΕΤΟ (κατά περίπτωση) 

00:.Ν0 Χ :.ΝΜΗ(2:.ΤΗ(2:.<2Η 4 :. 

Σωματίδια:. 

39.1. Διορθωμένη τιμή συντελεστή απορρόφησης καπνού:. (γπ 2 ) 

40. Καταλυτικός μετατροπέας:ναι/όχι 

41. Σύστημα αναγέννησης / μέθοδος συστημάτων μετεπεξεργασίας καυσαερίων, 

περιγραφή :. 

42. Αισθητήρας οξυγόνου:ναι/όχι 

43. Ανακυκλοφορία καυσαερίων:ναι/όχι 

44. Παγίδα σωματιδίων:ναι/όχι 

45. Ενσωματωμένο σύστημα διάγνωσης ΟΒΟ :ναι/όχι 


Διάφορα 

46. Παρατηρήσεις 

47. Πρόσθετες πληροφορίες (χιλιομέτρηση , ...) 


Παρατηρήσεις 



36830 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παράρτημα 2 

Υπόδειγμα και Γενικές απαιτήσεις για τη μορφή του Πρακτικού Επιθεώρησης / Ελέγχου 


Στοιχεία φορέα 
ελέγχου 


ΠΡΑΚΤΙΚΟ ΕΠΙΘΕΩΡΗΣΗΣ / ΕΛΕΓΧΟΥ ΑΡ. 


Σύμφωνα με τις εναλλακτικές τεχνικές απαιτήσεις που καθορίζονται με την ΥΑ . για 

έκδοση έγκρισης ΜΟΙΚ 
Ο αϊτών : 

Μάρκα (εμπορική ονομασία) : 

Τύπος : 

Κατηγορία : 

Αναγνωριστικός αριθμός του : 

οχήματος 

Θέση του αναγνωριστικού : 

αριθμού του οχήματος 

Όνομα και διεύθυνση του : 

κατασκευαστή του πλήρους/ 
ολοκληρωμένου οχήματος 

Όνομα και διεύθυνση του : 

κατασκευαστή του βασικού 
οχήματος 

Τόπος και ημερομηνία : 

έκδοσης 

ΠΑΡΑΤΗΡΗΣΕΙΣ: 

ΣΥΜΠΕΡΑΣΜΑΤΙΚΑ: 

Το ανωτέρω όχημα ΠΛΗΡΟΙ τις τεχνικές απαιτήσεις που καθορίζονται με την ΥΑ. 


(Τόπος) (Ημερομηνία) 


(Υπογραφές) 


(Σφραγίδα του Φ.Ε..) 

Γενικές απαιτήσεις για τη μορφή του Πρακτικού Επιθεώρησης / Ελέγχου 

1. Στην ενότητα αυτή γίνεται περιγραφή της διαδικασίας ελέγχου ή επιθεώρησης σύμφωνα 
με τις εναλλακτικές απαιτήσεις, για κάθε ένα σημείο ελέγχου του παραπάνω πίνακα, η οποία 
περιλαμβάνει τουλάχιστον: 

ί. λεπτομερή περιγραφή των χαρακτηριστικών του οχήματος, του κατασκευαστικού 
στοιχείου ή της χωριστής τεχνικής μονάδας σε σχέση με το συγκεκριμένο σημείο 
ελέγχου (π.χ. στοιχεία αναγνώρισης ζωνών ασφαλείας, τύπος και διαστάσεις ελαστικών 
κ.α.) 

ϋ. τα αποτελέσματα των μετρήσεων που προβλέπονται στα σχετικά σημεία ελέγχου, και, 
κατά περίπτωση, τα ανώτατα ή τα κατώτατα όρια που πρέπει να τηρούνται 
ίϋ. την αναφορά συμμόρφωσης η μη με κάθε μία από τις ειδικότερες απαιτήσεις κάθε 
σημείου ελέγχου (όπως έχουν αριθμηθεί στις εναλλακτικές απαιτήσεις που ισχύουν τη 
στιγμή που πραγματοποιείται ο έλεγχος) 

ίν. την εισήγηση του φορέα ελέγχου για την κατάταξη του σε οδηγία αντιρρυπαντικής 
τεχνολογίας 

ν. πίνακα στον οποίο αναφέρεται αν εκπληρώνονται οι τεχνικές απαιτήσεις ειδικά για κάθε 
σημείο ελέγχου των εναλλακτικών απαιτήσεων και τυχόν παρατηρήσεις ή λόγοι 
εξαίρεσης. 

2. Συνημμένα υποβάλλονται: 

ί. Φωτογραφίες της εμπρόσθιας όψης και της οπίσθιας όψης του οχήματος από γωνία % 

ϋ. Φωτογραφίες του χαραγμένου αριθμού πλαισίου και του πινακιδίου του κατασκευαστή 

ίϋ. Τυχόν πιστοποιητικά ΕΕ ή υΝΕΟΕ ή πρακτικά δοκιμών από Τεχνική Υπηρεσία κράτους 
μέλους της ΕΕ που χρησιμοποιήθηκαν για να τεκμηριωθεί η εκπλήρωση των απαιτήσεων 
ίν. Αντίγραφα των πιστοποιητικών συμμόρφωσης των προηγούμενων φάσεων κατασκευής 
του οχήματος, στην περίπτωση που η έγκριση αφορά σε όχημα που κατασκευάστηκε σε 
δύο ή περισσότερες φάσεις 

Αρθρο 9 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα 5 Νοεμβρίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.6ΐ.9Γ - β-πισΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

★ 020313421 1 1 140012 * - 
















































































